Eliyahu Bakshi-Doron

Eliyahu Bakshi-Doron (hebraisk: אליהו בקשי דורון; født 1941 i Jerusalem i Palestinamandatet, død 12. april 2020 samme sted) var fra 1993 til 2003 sefardisk overrabbiner i Israel (Rischon leZion).

Liv og virke

Bakgrunn
Eliyahu Bakshi-Doron var sønn av den iransk-jødiske innvandreren Ben-Zion Bakshi-Doron og hans hustru Tova, som immigrerte fra Aleppo. Han hadde en eldre og en yngre bror, og en søster.

Som ung mann studerte Eliyahu ved flere prominente yeshivaer knyttet til den religiøse sionistiske bevegelsen. Han fortsatte sin utdannelse ved  Yeshivat HaDarom, Chevron Yeshiva og ved Kol Ya'akov.

Rabbiner
Bakshi-Doron begynte som rabbiner i 1970, først i nabolagene Ramat Nasi og Ramat Yosef i kystbyen Bat Yam ved Tel Aviv. Så ble han sefardenes overrabbiner i Bat Yam og deretter i Haifa. I Haifa virket han i femten år.

Overrabbiner
Han etterfulgte i 1993 Mordechai Elijahu som sefardernes overhode i Israel. Hans periode sammenfalt i tid med den askenasiske overrabbiners, rabbi Yisrael Meir Lau. I 2003 ble han avløst som sefardenes overrabbiner i Israel av Shlomo Amar.

Han var kjent for sitt fremme av den mellomreligiøse dialog og for sitt ikkevoldsstandpunkt. Noen harediledere («ultraortodokse») kritiserte enkelte av hans halakhiske avgjørelser (jødiske religiøse rettsavgjørelser), mens reformjøder for hans standpunkter til jødisk assimilasjon.

I en preken i 1996 sammenlignet rabbi Bakshi-Doron reformjødedommen med den bibelske Simri som ble drept av Pinehas for sin kohabitasjon med en midjanittisk kvinne. Bakshi-Doron avfeide det bråk som dette utløste som et PR-stunt, og sa at det var utenkelig at noen på alvor skulle ha oppfattet hans ord som noe incitament til mord. I januar 1999 sa Bakshi-Doron offentlig at reformbevegelsen hadde skadet jødene mer enn hva holocaust hadde. Ifølge holocausthistorikeren Yehuda Bauer ville slik tale i enkelte land ha blitt ansett som kriminelt oppvigleri og som antisemittisme.

I 1998 hadde Bakshi-Doron et møte med den tyskiske muslimske geistlige Fethullah Gülen i Istanbul i Tyrkia. I 2000 bøtte overrabbinerne Bakshi-Doron og Lau pave Johannes Paul II, noe som gav stor oppmerksomhet. Noen i det harediske (ultraortodokse) samfunn fordømte dette, og anså det som blasfemisk, men de fleste uisraelere støttet møtenes økumeniske ånd. Dette ble senere fremholdt som en historisk presedens for møtet i 2005 mellom overrabbinerne Shlomo Amar og Yona Metzger med den nye pave, Benedikt XVI.

Etter sin fratreden
I 2012 ble han anklaget for å være involvert i en bedragerisak idet det i hans embedsperiode var blitt utstedt over 1000 rabbinersertifikater på uberettiget vis til ansatte i politiet og i sikkerhetsstyrkene. Innehaverne av sertifikatene kunne dermed heve en månedsbonus på mellom 2000 og 4000 shekel, det kostet staten flere hundre millioner shekel. Dette var den første anklage mot et overhode av det israelske storrabbinat i staten Israels historie. Dommen falt i 2017; han fikk betinget dom og en pengestraff.

I april 2020 døde han med COVID-19. Bakshi-Doron var blitt bragt til et sykehus i Jerusalem fem dager før, etter at han hadde blitt symptomatisk med sykdommen.

Bakshi-Doron var gift med Esther Lopes (1940–2005), datter av Shalom Lopes, overrabbiner i Akko. De fikk ti barn.

Referanser

Personer fra Jerusalem
Israelske rabbinere
Dødsfall relatert til covid-19 i Israel
Jødiske religiøse ledere ofre for covidpandemien